1999 йылда Ҡытай журналисы һәм сәйәхәтсеһе Ма Цзюнь «Ҡытайҙың һыу кризисы» тигән китап нәшер итә, ул илдең экологик хәле тураһындағы тәүге етди баҫма була (уны йыш ҡына Рэйчел Карсондың Өнһөҙ яҙы менән сағыштыралар). Китабында Цзюнь тирә-яҡты һаҡлау өлкәһендә дәүләт сәйәсәтенең һөҙөмтәһеҙлеген күрһәтә, таҙартыу ҡоролмалары төҙөү урынына штраф түләүҙе өҫтөн күргән компанияларҙың эш-ғәмәлдәрен һүрәтләй. 2006 йылда IPE’ны нигеҙләгән Ма Цзюнь ябай кешеләргә, хөкүмәт мәғлүмәттәрен ҡулланып, үҙҙәренең эргәһендәге тупраҡ, һауа, һыу тураһында мәғлүмәт алырға мөмкинлек биргән платформа эшләй. Һөҙөмтәлә йәмәғәтселектең экологик мониторингта ҡатнашыуы һиҙелерлек артып, 2 меңләгән предприятиены солғай.